text: Våd bytur fik helikopter i aktion
  04 juli 2010 kl. 08.35
  En tur i nattelivet i Aabenraa sluttede søndag morgen med, at en redningshelikopter kom i luften, da en 19-årig mand tog sig en svømmmetur på vej hjem fra nattens festligheder.
  Den 19-årige svømmmede længere og længere ud - og hans vennner blev vennerne urolige og ringede efter politiet. 
  En redningshelikopter blev sendt ud for at redde den kåde ungersvend i bølgerne - men efter en længere svømmetur vendte han selv om og svømmede tilbage til land. 
  - Det viste sig, at han var en god svømmer, så redningsaktionen viste sig heldigvis at være unødvendig, siger vagtchef Erik Lindholdt ved Syd- og Sønderjyllands Politi.
  Den 19-årige slipper fra morgensvømmeturenuden regning for redningsindsatsen, vurderer vagtchefen.
  